**সুফনা** (অনূবাদ: স্বপ্ন) একটি ২০২০ সালে মুক্তিপ্রাপ্ত ভারতীয় পাঞ্জাবি ভাষার প্রণয়ধর্মী নাট্য চলচ্চিত্র, এটি রচনা ও পরিচালনা করেছেন জগদীপ সিধু। পঞ্চ পাণি ফিল্মস প্রযোজিত ছবিটিতে অভিনয় করেছেন অ্যামি ভার্ক ও তানিয়া। ছবিটি একটি যুবকের কাহিনীকে ঘিরে গড়ে উঠেছে, যে তার গ্রামে গেলে তূলা সংগ্রহকারীর প্রেমে পড়ে। *সুফনা*র ভূমিকায় অভিনয় করছে জগজিৎ সান্ধু, জেসমিন বাজওয়া এবং সীমা কৌশল পার্শ্বভূমিকায় অভিনয় করে; ছবিটির প্রধান অভিনেত্রী হিসাবে তানিয়ার অভিষেক ঘটে। ছবিটি ২০২০ সালের ১৪ ফেব্রুয়ারি ভারতে মুক্তি পায়। ছবিটির সঙ্গীত প্রযোজনা করেছে বি প্রাক এবং সঙ্গীত রচনা ও সুর করেছে জাণি।

কাহিনী সংক্ষেপ
--------------

তেগ (তানিয়া) তার বাবার বড় ভাই এবং *তাইয়ি*র সাথে থাকে। তার মা মুসলিম ছিল এবং সে মারা গেছে। তার বাবা সেনাবাহিনীর সদস্য ছিল এবং তারা বলে যে সে হারিয়ে গেছে। তেগ বিশ্বাস করে যে তার বাবা এখনও বেঁচে আছে এবং সে ঘরে একদিন ফিরে আসবে। জিৎ (অ্যামি ভার্ক) একজন প্রাণোচ্ছল ছেলে। ঋণ পরিশোধ করতে না পারায় তার বাবা আত্মহত্যা করেছে। তেগ যখন তাদের গ্রামে তুলা তুলতে আসে তখন জিৎ তেগের প্রেমে পড়ে। তেগ জিৎকে পড়াশোনা করতে উৎসাহ দেয়, তাই সে জীবনে কিছু হতে পারে এবং তার বাবার ঋণ পরিশোধ করতে পারে। তেগ ১৩ মাস পর পুনরায় ফিরে আসলে জানতে পারে যে জিৎ উচ্চতর পড়াশোনার জন্য চলে গেছে। সে সত্যিই খুশি হয় এই ভেবে যে জিৎ তাঁর কথা শুনেছে। জিৎ গোপনে এসে তেগের সাথে দেখা করে। বছরের শেষের দিকে সে জিৎকে বলে যে সে তার সাথে আর সাক্ষাৎ করতে পারবে না কারণ সে বাগ্দত্তা এবং জিতের পড়াশোনার কিছু ব্যয় বহন করার জন্য সে জিৎকে তাঁর মায়ের একটি গহনা উপহার দেয়। জিৎ কলবিন্দর (মিন্টু কাপা) (যে তেগকে বিয়ে করতে যাচ্ছে) এর মনে ঘৃণা তৈরি করার জন্য তাকে বলে যে তেগের চরিত্র খারাপ। তবে পরে তাকে বলে যে সে তাকে ভালবাসে। তেগের বাগদত্ত বলে যে সে তাদের সহযোগীতা করবে। তাদের সহায়তা করার পরিবর্তে সে তেগের *তাইয়ি*কে বলে যে সে গোপনে জিতের সাথে সাক্ষাত করে। তেগের বিয়ে হতে গেলে সে পালিয়ে সে যে বাড়িতে কাজ করে সেখানে লুকিয়ে থাকে। জিৎ এসে তাকে অজ্ঞান অবস্থায় খুজে পায়। সে তাকে তার *তাইয়ি*র বাড়িতে ফিরিয়ে আনে। তেগ তার চাচাকে বলে যে আপনি আমাকে বড় করেছেন তাই আপনার যে কোনও জায়গায় বিয়ে দেওয়ার অধিকার রয়েছে। তেগ স্বীকার করে যে তার *তাইয়ি* হয়তো তার সাথে খারাপ ব্যবহার করেছে, তবে সে তাকে খাবার এবং আশ্রয় প্রথম দিয়েছিল। তার *তাইয়ি* নিজের ভুল বুঝতে পারে এবং তারা তাকে জিতের সাথে বিয়ে দিতে সম্মত হয়। কয়েক মাস পর জিৎ ফিরে আসে এবং সে এখন সেনাবাহিনীতে রয়েছে। তেগ বলে যে সে তার *ফৌজি* (সেনা কর্মকর্তা/পিতা [তার পিতা সেনাবাহিনীতে ছিল]) কে খুঁজে পেয়েছে।

অভিনয়ে
-------

* অ্যামি ভার্ক - জগজিৎ চরিত্রে
* তানিয়া তেগ চরিত্রে
* জেসমিন বাজওয়া - তাসভীর চরিত্রে
* জগজিৎ সান্ধু - তারসেম চরিত্রে
* সীমা কৌশল - তেগের তাইয়ি চরিত্রে
* কাকা কৌতকি - গামদুর চরিত্রে
* মোহিনী তুর - গামদুরের স্ত্রীর চরিত্রে
* লাকা লেহরী - তেগ এর তাইয়া চরিত্রে
* বলবিন্দর বুলেট - বাঘা চরিত্রে
* রাবাব কৌর - শিশু তেগ চরিত্রে
* মিন্টু কাপা - তেগের বাগদত্ত কুলবিন্দর চরিত্রে
* করমজিৎ আনমল - কুলবিন্দরের চরিত্রে বিশেষ উপস্থিতি

প্রযোজনা
--------

জগদীপ সিধু ২০১৯ সালের জুলাই এ ছবিটির রচনা শুরু করেছিলেন। সামাজিক যোগাযোগ মাধ্যমে সিধু জানন যে ছবিটি নির্মানে তিনি গুর্নাম ভুলারের গান "পাগল" থেকে অনুপ্রাণিত হন, অপর পক্ষে তুলা খেতের পটভূমিতে ব্রাজিলিয়ান চলচ্চিত্র *বিহাইন্ড দ্য সান* থেকে অনুপ্রাণিত হন। ছবিটির মূল চিত্রায়ন ১৬ অক্টোবর ২০১৯ এ শুরু হয় এবং ১৯ ডিসেম্বর ২০১৯ এ শেষ হয়। মূল চিত্রায়ন শুরুর আগে তার চরিত্র ভালভাবে বুঝার জন্য তানিয়া সেই গ্রামে গিয়েছিল। ছবিটিতে প্রধান অভিনেত্রী হিসাবে তার আত্মপ্রকাশ ঘটে।. সম্পাদনার সময় ছবিটির বেশ কয়েকটি দৃশ্য কেটে বাদ দেওয়া হয়, সামাজিক যোগাযোগ মাধ্যমে সিধু জানান যে তিনি মুছে ফেলা কয়েকটি দৃশ্যের অভাব অনুভব করেছেন।

সঙ্গীত
------

*সুফনা*র সঙ্গীতের সুর করেছেন ভারতীয় সঙ্গীত নির্মাতা ও গায়ক বি প্রাক; গানের কথা লিখেছেন জাণি। অ্যালবামটিতে ছয়টি গান রয়েছে "কবুল এ" গানটি গেয়েছেন হাশমাত সুলতানা এবং "আম্মি" গেয়েছেন কামাল খান, এদুটি ছাড়া বাকী গানগুলি প্রাক এবং ভার্ক রেকর্ড করেন। ২০২০ সালের ১৮ ফেব্রুয়ারি আইটিউন্সে টাইমস মিউজিকের মোড়কে পুরো গানের অ্যালবাম প্রকাশিত হয়। অ্যালবামটি একই মাসে গুগল প্লেতে ডিজিটাল ডাউনলোডের জন্যও উন্মুক্ত করা হয়; এটি দর্শকদের নিকট ভালভাবে গৃহীত হয় এবং ৩ টি পর্যালোচনার ভিত্তিতে গুগল প্লেতে ৫ এর মধ্যে ৫ নম্বর পায়। সঙ্গীতের ইতিবাচক সমালোচনামূলক প্রতিক্রিয়া পাওয়া যায়; *দ্য ট্রিবিউনের* মনপ্রিয়া সিং বলেন, "বি প্রাকের গানে পাঁচটি সংখ্যা রয়েছে যা গল্পটির প্রতি ভালবাসার উষ্ণ আবছা অনুভূতি দেয় এবং এ থেকে দূরে সরে যায় না [...] গানগুলি লিপির মতো, আপনার হৃদয়কে আঁকড়ে ধরে"। কইমই এর গৌতম বাত্রা বলেন, "গান খুবই ভাল এবং এক স্তরের উপরে বর্ণনাকে প্রভাবিত করে [...] সবগুলি গান নিঃসন্দেহে ভাল তবে "আম্মি", "জান দেয়ান গে"এবং "কবুল এ" আচ্ছাদিত করে"। *অফিসিয়াল চার্ট কোম্পানি* কর্তৃক "কবুল এ" এবং "জান্নাত" গানগুলি এশিয়ান মিউজিক চার্টেও স্থান পায়। চলচ্চিত্রের ডিজিটাল প্রকাশের পরে, "জান্নাত" চার্টে শীর্ষ দশে জায়গা করে নেয়।

### গানের তালিকা

| নং. | শিরোনাম | গীতিকার | সুরকার | গায়ক(সমূহ) | দৈর্ঘ্য |
| --- | --- | --- | --- | --- | --- |
| ১. | "কবুল এ" | জাণি | বি প্রাক | হাশমত সুলতানা | ০৩:১৯ |
| ২. | "জান দেয়ান গে" | জাণি | বি প্রাক | অ্যামি ভার্ক | ০৩:৪৯ |
| ৩. | "চান্না ভি" | জাণি | বি প্রাক | বি প্রাক | ০২:৫৪ |
| ৪. | "আম্মি" | জাণি | বি প্রাক | কামাল খান | ০৪:৪৯ |
| ৫. | "জান্নাত" | জাণি | বি প্রাক | বি প্রাক | ০৩:২৬ |
| ৬. | "শুকরিয়া" | জাণি | বি প্রাক | বি প্রাক | ০৩:২০ |
| **মোট দৈর্ঘ্য:** | **২১:৩৭** |

মুক্তি
------

২০২০ সালের ১৪ ফেব্রুয়ারি ভালোবাসা দিবস উপলক্ষে ছবিটি মুক্তি পায়। ২০২০ সালের ১৪ জানুয়ারি ছবির প্রথম গান 'কাবুল এ' মুক্তি পায়।

হোম ভিডিও
---------

২০২০ সালের ১০ এপ্রিল থেকে ছবিটি প্রাইম ভিডিওতে অবিরাম ডাটা প্রবাহের জন্য উন্মুক্ত করা হয়।

প্রতিক্রিয়া
------------

### বক্স অফিস

মুক্তি পাওয়ার পরে সুফনা বাণিজ্যিকভাবে সাফল্য লাভ করে। মুক্তির প্রথম সপ্তাহান্তে সুফনা মার্কিন যুক্তরাষ্ট্রে ৪৬.৬৮ লক্ষ ভারতীয় রুপি, কানাডায় ১.৯৪ কোটি রুপি, যুক্তরাজ্যে ৩৮.৮৭ লক্ষ রুপি, অস্ট্রেলিয়ায় ৩৭.২৬ লক্ষ রুপি এবং নিউজিল্যান্ডে ১১.৪৪ লক্ষ রুপি আয় করে। মুক্তির ১০ দিন পর ছবিটি মার্কিন যুক্তরাষ্ট্রে ১.২৬ কোটি রুপি, কানাডায় ৫.১৭ কোটি রুপি, যুক্তরাজ্যে ৮০.৫৬ লক্ষ রুপি, অস্ট্রেলিয়ায় ৯৬.০২ লক্ষ রুপি এবং নিউজিল্যান্ডে ২৫.৮১ লক্ষ রুপি আয় করে। ছবিটি বিশ্বব্যাপী ২১.৭৪ কোটি রুপি আয় করে।

### সমালোচনামূলক প্রতিক্রিয়া

*দ্য ট্রিবিউনের* মনপ্রিয়া সিং পাঁচ এর মধ্যে সাড়ে তিন তারকা দিয়েছেন। *কইমই* এর গৌতম বাত্রা পাঁচ এর মধ্যে চার তারকা দিয়েছেন। *সিনেস্তান* এর সুখপ্রীত কাহলন চার এর মধ্যে তিন তারকা দিয়েছেন। *বুকমাইশো* এর গুর্লভ সিং বলেন "*সুফনা* আপনার প্রেমিকের জন্য ভালোবাসা দিবসের নিখুঁত উপহার, এটি একটি সাদামাটা প্রেমের গল্প নিয়ে যা সহজ ভঙ্গিতে বর্ণিত হয়েছে এবং অনন্য প্রতিভাবান অ্যামি ভার্ক এবং তানিয়া চিত্রিত করেছে"।

তথ্যসূত্র
---------

1. 1 2  "Director Jagdeep Sidhu misses THIS deleted scene from 'Sufna' - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০৪-১২।
2. ↑  "Jagdeep Sidhu on Instagram: "राझॉ अाखदा अ.... ऐ जहॉन सुफना... start writing ✍️ Sufna #14feb @ammyvirk @taniazworld @jaani777 @bpraak @navvirk66 @prince71\_ ..…""। *Instagram* (ইংরেজি ভাষায়)। সংগ্রহের তারিখ ২০২০-০৪-১২।
3. ↑  "Sufna: Interesting facts about the Ammy Virk and Tania starrer romantic drama"। *The Times of India* (ইংরেজি ভাষায়)। ২০২০-০২-০৬। সংগ্রহের তারিখ ২০২০-০৪-১২।
4. ↑  "Sufna: It's a wrap for the Ammy Virk starrer - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০১-১১।
5. ↑  "Did you know before shooting 'Sufna', Tania actually visited a village to study the lifestyle of the locals? - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০২-২২।
6. ↑  "Flashback Friday: Tania looks mesmerising in her bridal look from 'Sufna' - Top bridal looks of Punjabi divas that won hearts"। *The Times of India*। সংগ্রহের তারিখ ২০২০-০৪-১২।
7. 1 2  "B Praak: Sufna (Original Motion Picture Soundtrack) - Music on Google Play"। *play.google.com* (ইংরেজি ভাষায়)। সংগ্রহের তারিখ ২০২০-০৪-১২। [*স্থায়ীভাবে অকার্যকর সংযোগ*]
8. ↑  *Sufna (Original Motion Picture Soundtrack) by Narasimha Nayak* (ইংরেজি ভাষায়), সংগ্রহের তারিখ ২০২০-০৪-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. 1 2  Singh, Manpriya (১৪ ফেব্রুয়ারি ২০২০)। "Movie Review – Sufna: Simplicity is its strength"। *The Tribune*। সংগ্রহের তারিখ ১৭ ফেব্রুয়ারি ২০২০।
10. 1 2  Batra, Gautam (২০২০-০২-১৪)। "Sufna Movie Review: This Romantic Story Can Be A Life Changer For All The Young Couples Out There"। *Koimoi* (ইংরেজি ভাষায়)। সংগ্রহের তারিখ ২০২০-০২-১৭।
11. ↑  "Asian Music Chart Top 40 | Official Charts Company"। *www.officialcharts.com* (ইংরেজি ভাষায়)। সংগ্রহের তারিখ ২০২০-০৪-১২।
12. ↑  "Sufna: Ammy Virk to release a love tale on 2020's Valentine's Day - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০১-১১।
13. ↑  "THIS is when the first song from Ammy Virk's 'Sufna' will release - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০১-১১।
14. ↑  Baddhan, Raj (২০২০-০৪-০৭)। "Punjabi film 'Sufna' set for premiere on Amazon Prime Video"। *BizAsia | Media, Entertainment, Showbiz, Brit, Events and Music* (ইংরেজি ভাষায়)। সংগ্রহের তারিখ ২০২০-০৪-০৮।
15. ↑  Ramanujam, Srinivasa (২০২০-০৪-০৭)। "Amazon Prime Video new arrivals: 'It: Chapter Two', 'Dharala Prabhu', 'Godzilla' and other titles"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০৪-১২।
16. ↑  "'Sufna' enters into week 3; actress Tania and director Jagdeep Sidhu share pictures to express contentment - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০৪-১২।
17. ↑  Hungama, Bollywood (২০২০-০২-১৮)। "Love Aaj Kal collects 1.1 mil. USD [Rs. 7.85 cr.] in overseas :Bollywood Box Office - Bollywood Hungama" (ইংরেজি ভাষায়)। সংগ্রহের তারিখ ২০২০-০২-১৮।
18. ↑  Hungama, Bollywood (২০২০-০২-২৪)। "Shubh Mangal Zyada Saavdhan collects approx. 900k USD [Rs. 6.48 cr.] in overseas :Bollywood Box Office - Bollywood Hungama" (ইংরেজি ভাষায়)। সংগ্রহের তারিখ ২০২০-০২-২৭।
19. ↑  Kahlon, Sukhpreet। "Sufna review: An evolved idea of love in contemporary times"। *Cinestaan*। ২০২০-০২-১৭ তারিখে মূল থেকে আর্কাইভ করা। সংগ্রহের তারিখ ২০২০-০২-১৭।
20. ↑  Singh, Gurlove (২০২০-০২-১৪)। "[Review] Sufna Is The Perfect Valentine's Treat For Punjabi Movie Lovers"। *BookMyShow* (ইংরেজি ভাষায়)। সংগ্রহের তারিখ ২০২০-০২-১৭।

বহিঃসংযোগ
---------

* ইন্টারনেট মুভি ডেটাবেজে *সুফনা*  (ইংরেজি)